Flott beliggenhet med gåavstand til sentrum. Stor leilighet med fint interiør. Stort og flott badekar på hovedbadet som vi benyttet en del. Leiligheten er svært fin ved førsteinntrykket, men har flere mangler. Balkongen er lite innbydende, skitten og full av døde planter. Dusjen på det lille badet fungerer ikke helt bra da det blir veldig vått på hele baderomsgulvet. Ellers var vi svært uheldige med at air condition på hovedsoverommet gikk i stykker noen dager før vi kom. Dette fikk vi vite før vi kom og eierne hadde kjøpt inn vifte. Dessverre gikk også air condition i stuen i stykker og de to siste nettene ble svært varme. Det er heller ikke air condition på barnerommet men en vifte i taket som ikke kjøler ned rommet. Det var et helt ok opphold men vi kommer ikke til å bo her igjen.